A intrat în vigoare o informare meteo de răcire a vremii astăzi, 10:37 Autori: Firuta Flutur , Mediafax Administrația Națională de Meteorologie (ANM) a retras codul galben de furtuni ce viza aproape toată țara și era valabil până joi la ora 21.00, în loc intrând în vigoare o informare meteo de răcire a vremii, valabilă până vineri, la ora 20.00. Meteorologii avertizează că, joi și vineri, vremea va continua să se răcească în toată țara, devenind rece pentru această perioadă cu precădere în regiunile intracarpatice, unde valorile maxime ale temperaturii aerului se vor situa, în general, între 14 și 18 grade.